Ջանեթ Դեյլի

**Ջանեթ Էն Հարադոն Դեյլի** (. ), ամերիկացի կին գրող, բազմաթիվ սիրավեպերի հեղինակ, որոնք հրատարակել է  **Ջանեթ Դեյլի** անունով (նրա ամուսնական անունը)։ Նրա վեպերը թարգմանվել են տասնինը լեզուներով և վաճառվել ավելի քան 300&nbsp;միլիոն օրինակ ամբողջ աշխարհում:

## Վաղ տարիներ
Ջանեթ Էն Հարադոնը ծնվել է 1944 թվականի մայիսի 21-ին, Այովա նահանգի Սթորմ Լեյք քաղաքում,  Բոյդ Քլեյթոն Հարադոնի և Լենա Լուիզայի (ծնյալ Զիմմեր) Հարադոնի ընտանիքում։ Նա մեծացել է Այովա քաղաքում, միջնակարգ դպրոցն ավարտել է այդ նույն նահանգի Ինդիփենդենս քաղաքում:

Դեյլին մանկուց սիրել է գրքերը և ցանկացել է գրող լինել: Նրա երեք ավագ քույրերը հաճախ էին կարդում նրա համար: Չորս տարեկանում նա ուներ գրադարանի իր քարտը: Նա 1962 թվականին ավարտել է Ջեֆերսոնի անվան միջնակարգ դպրոցը մոտակա Ինդիփենդենսում և որպես քարտուղարուհի աշխատել շինարարական մի ընկերությունում, որը պատկանում էր իր ապագա ամուսնուն՝ Բիլ Դեյլիին , ով իրենից 15 տարով մեծ էր։ Երկուսը շարունակեցին միասին աշխատել՝ հաճախ աշխատելով օրական 17 ժամ, շաբաթը յոթ օր: Նրանք ամուսնացան 1964 թվականին։ 

1974 թվականին, այն բանից հետո, երբ Դեյլին պնդեց, որ ինքը կարող է ավելի լավ ռոմանտիկ վեպ գրել, քան իրենց կարդացածները, Դեյլիի ամուսինը կոչ արեց նրան ապացուցել դա։ Դեյլին ութ ամիս ծախսեց՝ գրելով իր առաջին երկը՝ *No Quarter Asked-ը*, իսկ հետո հարցման նամակ ուղարկեց Արլեկին մատենաշարի խմբագրությանը խնդրելով հայտնել, թե արդյոք նրանք կցանկանան կարդալ այն: Նրան տեղեկացրեցին, որ այդ հարցով պետք է դիմի Mills &amp;amp; Boon-ին: Վերջինս ձեռք բերեց վեպը և 1974 թվականին հրատարակեց: Այդպիսով Դեյլիին դարձավ առաջին ամերիկուհին, ում երկը հրատարակվել է Mills & Boon-ի կողմից: 1976 թվականին, երբ արդեն մի քանի գիրք հրատարակվել էր Mills & Boon-ի կողմից, *No Quarter Asked-ը* թողարկվեց Harlequin-ի կողմից՝ որպես իր Presents շարքի մի մաս: Թեև շատերը պնդում էին, որ Դեյլին առաջին ամերիկացի հեղինակն է, որը հրատարակվել է Harlequin-ի կողմից, կանադացի հրատարակիչն իրականում բազմաթիվ ամերիկացի հեղինակների էր տպագրել  մինչև 1958 թվականը, երբ սկսեց բացառապես վերատպել Mills & Book-ի երկերը: Ըստ լուրերի՝ 1970-ականների մնացած մասը Արլեկինը Դեյլիի ներկայությունը իրենց ցուցակում օգտագործել է որպես պատրվակ՝ մերժելու այլ ամերիկացի հեղինակներին, օրինակ՝ Նորա Ռոբերթսին, պնդելով, որ իրենք «արդեն ունեն իրենց ամերիկացի գրողին»: 

Վեպերի վրա աշխատելը գրավեց Դեյլիին, նա իրեն նվիրեց գրական կարիերային և արագ դարձավ Ամերիկայի ամենաբեղմնավոր ռոմանտիկ գրողներից մեկը: Գրական գործունեության առավել բեղմնավոր տարիներին նա իր առջեւ նպատակ էր դնում գրել օրական 15 էջ՝ սկսած լուսաբացից: Սովորաբար մինչև կեսօր հասնելով պահանջվող ծավալին՝  դադարեցնում էր աշխատանքը՝ հաջորդ օրը վերսկսելու համար: Ուշագրավ է, որ որոշ վեպեր գրել է ընդամենը ութ օրում:

Ջանեթ Դեյլին առաջին գրողներից էր, ով սկսեց գրել առանձին սիրավեպեր, որոնք չէին հետևում հրատարակչի թեմատիկ գծին: Դրանցից առաջինը, որ հայտնվել է բեսթսելերների ցանկում, եղել է 1979 թվականին գրված Touch the Wind-ը:

1981 թ. Ջանեթ Դեյլին սկսում է իր հայտնի «Calder» վեսթերնների շարքը, որտեղ կին կերպարն այլեւս սովորական պասիվ դերում չէ, այլ ամեն տեսակետից դառնում է գլխավոր հերոսուհին։ 

Իր ստեղծագործությունների համար նա 1981 թվականին ստացել է « RITA » մրցանակը, 1983 թվականին էլ՝ Romantic Times Magazine-ի մրցանակը.

1997 թվականին, ընթերցողի հուշումներից հետո, գրող Նորա Ռոբերթսի կողմից Ջանեթ Դեյլին մեղադրվեց գրագողության մեջ : Պայմանավորվածություն ձեռք բերվեց, եւ 1998թ Ասպենի վեպերի շարքը հանվել է դարակներից, իսկ հասույթը տրամադրվել է անգրագիտության դեմ պայքարին: Սկանդալը չեղյալ է համարել նաև 1993 թվականին նրա անունով սահմանված սոցիալական ուղղվածությամբ սիրավեպերի մրցանակը:

Ստեղծագործական կարճատև արձակուրդից հետո՝ 2001 թվականին Ջանեթը նույն կրքով վերադառնում է գրական աշխատանքի։ Նրա վեպերը շարունակում են ուրախացնել ընթերցողներին իրենց զվարճալի սյուժեներով և անփոփոխ երջանիկ ավարտով:

Ջանեթ Դալիի երկերը հաճախ են հայտնվում բեսթսելերների ցանկում։ Դրանք թարգմանվել են 19 լեզուներով և տպագրվել 98 երկրներում՝ ավելի քան 325 միլիոն օրինակով։ 

1982 թվականին Դեյլին իր *«Foxfire Light»* վեպը ադապտացրել է ֆիլմի համար, որտեղ գլխավոր դերերում հանդես են եկել Լեսլի Նիլսենը, Թիպի Հեդրենը, Ֆեյ Գրանտը և Բարի Վան Դայքը:

1993 թվականին վիպասանուհին հիմնել է *Ջանեթ Դեյլի մրցանակը*: Մրցանակաբաշխության արդյունքներով տարեկան 5000 դոլար մրցանակը շնորհվում է այն հեղինակին, ում ռոմանտիկ վեպը լավագույնս անդրադարձել է սոցիալական հիմնախնդրի:

## Անվանակարգը՝ սիրավեպ
Դեյլին իր ստեղծագործությամբ, որպես նորարար, «ապահովել է[d]&nbsp;...  առաջին հայացքը այն հերոսուհիներին, հերոսներին և սիրահետումներին, որոնք տեղի են ունենում Ամերիկայում՝ ամերիկյան զգացողություններով, ընկալումներով, պատումով և առավել ևս՝ միջավայրով»: Նա դրել է ամերիկյան Արևմուտքի ռոմանտիկ վեպի սկիզբը, վեպ, որի գործողությունները ծավալվում են այդ վայրերին բնորոշ միջավայրում: Քանի որ նրա վեպերը գրվել են արդի ժամանակներում, դրանցում վերստեղծվել են «ֆիզիկական առճակատման տարրեր», կիզակետում հայտնվել են տղամարդու և կնոջ «սիրային հետապնդման առաջնային բնույթի» հիմնախնդիրներ:  Դեյլիի վեպերի թեմաներից շատերը բեկումնային էին ժանրի համար։ Նրա հերոսուհիները, ի տարբերություն շատերի, կորցրել են իրենց կուսությունը։ Շատերն էլ սիրահարվում են աղքատ կամ անհրապույր հերոսների:

Նա *Արլեկինի* համար գրել է ընդհանուր առմամբ 57 վեպ: Այդ վեպերից 50-ը մաս են կազմում «Janet Dailey Americana Series»-ի, որտեղ ներկայացված է Միացյալ Նահանգների յուրաքանչյուր նահանգ: Այս փաստը նրան տեղ է ապահովել *[[Գինեսի ռեկորդների գիրք|Գինեսի համաշխարհային ռեկորդների գրքում]]*: 1998 թվականի դրությամբ նրա «արլեկինյան» վեպերը վաճառվել էին ընդհանուր առմամբ 80 միլիոն օրինակով:

## Գրագողություն
1997 թվականին վիպասան Նորա Ռոբերտսը դատի է տվել Դեյլիին՝ նրան մեղադրելով ավելի քան յոթ տարվա ընթացքում իր ստեղծագործությունները կրկնօրինակելու մեջ: Գրագողությունը բացահայտվել է այն բանից հետո, երբ ընթերցողներից մեկը համեմատել է Ռոբերտսի « *Քաղցր վրեժը»* և Դեյլիի « *Տխրահռչակ* »-ը երկերը և նկատելով մի շարք նմանություններ՝ իր համեմատած հատվածները տեղադրել է համացանցում: Գրագողությունն անվանելով «մտքի բռնաբարություն»՝ Ռոբերտսը դատի է տվել Դեյլիին: Դեյլին ընդունել է իր մեղավորությունը և փորձել է արդարանալ իր հոգեբանական խանգարված վիճակով: Նա խոստովանել է, որ և՛ *Aspen Gold-ը*, և՛ *Notorious-ը* մեծապես ազդված են Ռոբերտսի ստեղծագործություններից: Այդ երկու վեպերը հետագայում հանվեցին տպագրությունից: 1998 թվականի ապրիլին Դեյլին կարգավորեց գործը: Թեև պայմանները չեն հրապարակվել, Ռոբերտսը նախկինում նշել էր, որ ցանկացած պարագայում հետհաշվարկված ֆինանսական միջոցներ պետք է նվիրաբերվեն Ամերիկայի գրագիտության կամավորներին ::

2001 թվականին Դեյլին վերադարձավ գրական իր կարիերային՝ չորս գրքերի համար գործարք կնքելով Kensington Books-ի հետ: Պայմանագրով նախատեսված էր երկու գիրք Calder շարքից, որը Դեյլին գրել է մոնտանացի ագարակապանի ընտանիքի մասին, և երկու գիրք՝ տոնական թեմաներով: Քենսինգթոնը Դեյլիի հետ ընդլայնեց  հարաբերությունները 2002 թվականին՝  պայմանագիր կնքելով Կալդերի ընտանիքի մասին ևս երեք վեպերի  և, լրացուցիչ, զանգվածային շուկայի մեկ օրիգինալ վեպի համար։ Միևնույն ժամանակ Kensington Books-ը գնել է նրա նախկինում հրատարակված 50 սիրավեպերի վերատպման իրավունքները։

## Անձնական կյանք
1978 թվականին Դեյլին և նրա ամուսին Բիլը տեղափոխվեցին Այովա նահանգի Բրենսոն քաղաք, որտեղ Բիլլը  ներկայացումներ բեմադրեց Americana Theatre-ում: Նա մահացավ 2005 թվականի օգոստոսի 5-ին

Դեյլին Բրենսոնը համարում էր «իդեալական վայր ապրելու համար: Եղանակը ընդհանուր առմամբ լավ է, երկիրը՝ գեղեցիկ, մարդիկ՝ ընկերասեր»:

Նա մահացել է բրենսոնյան իր տանը 2013 թվականի դեկտեմբերի 14-ին՝ սրտի վիրահատության բարդություններից։

## Մատենագրություն
### Cord and Stacy ===  շարք
# *No Quarter Asked* (1974)
# *Fiesta San Antonio* (1977)
# *For Bitter or Worse* (1978)
### Առանձնյակ վեպեր
* *Something Extra* (1975)
* *Sweet Promise* (1976)
* *Master Fiddler* (1977)
* *Ivory Cane* (1977)
* *The Rogue* (1979)
* *Touch the Wind* (1979)
* *Ride the Thunder* (1980)
* *Hostage Bride* (1981)
* *The Lancaster Men* (1981)
* *Night Way* (1981)
* *For the Love of God* (1982)
* *Foxfire Light* (1982)
* *Terms of Surrender* (1982)
* *Wildcatter's Woman* (1982)
* *The Best Way to Lose* (1983)
* *Mistletoe and Holly* (1983)
* *The Second Time* (1983)
* *Separate Cabins* (1983)
* *Western Man* (1983)
* *Leftover Love* (1984)
* *Silver Wings Santiago Blue* (1984)
* *The Pride of Hannah Wade* (1985)
* *Glory Game* (1985)
* *The Great Alone* (1986)
* *Heiress* (1987)
* *Rivals* (1988)
* *Masquerade* (1990)
* *Tangled Vines* (1992)
* *Riding High* (1994)
* *The Proud and the Free* (1994)
* *Legacies* (1995)
* *The Healing Touch* (1996)
* *Notorious* (1996)
* *Castles in the Sand* (1996)
* *A Capital Holiday* (2001)
* *Scrooge Wore Spurs* (2002)
* *The Not Forgotten War* (2003)
* *Maybe This Christmas* (2003)
* *Because of You* (2004)
* *Can't Say Goodbye* (2004)
* *Dance with Me* (2004)
* *Everything* (2004)
* *Eve's Christmas* (2006)
* *Man of Mine* (2007)
* *Something More* (2007)
* *Wearing White* (2007)
* *With This Kiss* (2007)
### Calder
շարք
# *This Calder Sky* (1981)
# *This Calder Range* (1982)
# *Stands a Calder Man* (1983)
# *Calder Born, Calder Bred* (1983)
# *Calder Pride* (1999)
# *Green Calder Grass* (2002)
# *Shifting Calder Wind* (2003)
# *Calder Promise* (2004)
# *Lone Calder Star* (2005)
# *Calder Storm* (2006)
# *Santa in Montana*  (2010)

### Aspen շարք
# Aspen Gold (1991)
# Illusions (1997)

### Americana շարք
# *AL-Dangerous Masquerade*
# *AK-Northern Magic*
# *AZ-Sonora Sundown*
# *AR-Valley Of the Vapours*
# *CA-Fire And Ice*
# *CO-After the Storm*
# *CT-Difficult Decision*
# *DE-The Matchmakers*
# *FL-Southern Nights*
# *GA-Night Of The Cotillion*
# *HI-Kona Winds*
# *ID-The Travelling Kind*
# *IL-A Lyon's Share*
# *IN-The Indy Man*
# *IA-The Homeplace*
# *KS-The Mating Season*
# *KY-Bluegrass King*
# *LA-The Bride Of The Delta Queen*
# *ME-Summer Mahogany*
# *MD-Bed Of Grass*
# *MA-That Boston Man*
# *MI-Enemy In Camp*
# *MN-Giant Of Mesabi*
# *MS-A Tradition Of Pride*
# *MO-Show Me*
# *MT-Big Sky Country*
# *NE-Boss Man From Ogallala*
# *NV-Reilly's Woman*
# *NH-Heart Of Stone*
# *NJ-One Of The Boys*
# *NM-Land Of Enchantment*
# *NY-Beware Of The Stranger*
# *NC-That Carolina Summer*
# *ND-Lord Of the High Lonesome*
# *OH-The Widow And The Wastrel*
# *OK-Six White Horses*
# *OR-To Tell The Truth*
# *PA-The Thawing Of Mara*
# *RI-Strange Bedfellow*
# *SC-Low Country Liar*
# *SD-Dakota Dreamin*'
# *TN-Sentimental Journey*
# *TX-Savage Land*
# *UT-A Land Called Deseret*
# *VT-Green Mountain Man*
# *VA-Tidewater Lover*
# *WA-For Mike's Sake*
# *WV-Wild And Wonderful*
# *WI-With A Little Luck*
# *WY-Darling Jenny*

* *Americana* (2001) (Omnibus)
* *Americana 2* (2002) (Omnibus)
* *Janet Dailey's Americana III* (2002) (Omnibus)

### New Americana
շարք

* *Sunrise Canyon* (2016) (ետմահու)
* *Refuge Cove* (2017) (ետմահու)
* *Letters from Peaceful Lane* (2019) (ետմահու)
* *Hart's Hollow Farm* (2019) (ետմահու)
* *Paradise Peak* (2020) (ետմահու)

### Ժողովածուներ
* *Boss Man From Ogallala / Darling Jenny* (1982)
* *Heart of Stone / Big Sky Country* (1982)
* *No Quarter Asked / The Indy Man* (1982)
* *Best of Janet Dailey: To Tell the Truth, That Boston Man* (1983)
* *Best of Janet Dailey: Bed of Grass, Heart of Stone* (1984)
* *Best of Janet Dailey: Wild and Wonderful, One of the Boys* (1985)
* *Rivals / Heiress* (1991)
* *Janet Dailey Collection* (1994)
* *Masquerade / Rivals / Heiress* (1994)
* *Janet Dailey Gift Set* (1995)
* *Summer Lovers: Strange Bedfellows; First Best And Only; Granite Man* (1997)
* *Always with Love* (2002)
* *Happy Holidays* (2004)
* *Western Man and Leftover Love* (2004)
* *Forever* (2004)
* *Going My Way* (2005)
* *Happily Ever After* (2005)
* *It Takes Two* (2005)
* *Let's Be Jolly* (2005)
* *Bring the Ring* (2006)
* *Ranch Dressing* (2006)
* *Try to Resist Me* (2006)
* *Foxfire Light / For the Love of God* (2007)
* *Separate Cabins / Second Time* (2007)

### Հեղինակակցությամբ
* *The Jasmine Bride / Sweet Promise / Turbulent Covenant* (1987) (Դաֆնե Քլերի և Ջեսիկա Սթիլի հետ)
* *The Master Fiddler / Forest of the Night / Rightful Possession* (1988) (Ջեյն Դոնելլիի և Սալլի Ուենթուորթի հետ)
* *Mistletoe and Holly / Sweet Sea Spirit* (1991) (Էմիլի Ռիչարդսի հետ)
* *Marry Me Cowboy* (1995) (Սյուզան Ֆոքսի, Էնն ՄաքԱլիստերի և Մարգարեթ Ուեյի հետ)
* *Santa's Little Helpers* (1995) (Փաթրիշա Գարդներ Էվանսի և Ջենիֆեր Գրինի հետ)
* *Flower Girls* (1996) (Բևերլի Բարտոնի, Մարգրեթ Բրաունլիի և Ռութ Էնն Դեյլի հետ)
* *A Spring Bouquet* (1996) (Ջո Բևերլիի, Ռեբեկա Բրենդուայնի և Դեբբի Մաքոմբերի հետ)
* *Homecoming* (1997) (Դեբորա Բեդֆորդի, Դայանա ՄաքՔոլի և Ֆերն Մայքլսի հետ)
* *Unmasked* (1997) (Ջենիֆեր Բլեյքի և Էլիզաբեթ Գեյջի հետ)
* *Wild Action* (1997) (Դաուն Սթյուարդսոնի հետ)
* *The Only Thing Better Than Chocolate* (2002) (Քայլի Ադամսի և Սանդրա Ստեֆենի հետ)

### Ոչ գեղարվեստական երկեր
* *The Janet Dailey Companion: A Comprehensive Guide to Her Life and Her Novels* (1996)

## Ծանոթագրություններ

## Գրականությում
* 

## Արտաքին հղումներ
* Ջանեթ Դեյլիի պաշտոնական կայքը
*   
* Ջանեթ Դեյլիի վեբ էջը Fantastic Fiction-ի կայքում
* Ջանեթ Դեյլին ինտերնետ գրքերի ցանկում
* Harlequin Enterprises Ltd-ի կայքը

Կատեգորիա:1944 ծնունդներ
Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի վիպասաններ
Կատեգորիա:2013 մահեր
Կատեգորիա:21-րդ դարի ամերիկացի գրողներ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:Ամերիկացի կին գրողներ
Կատեգորիա:Ամերիկացի կին վիպասաններ